જબલપુરઃ મધ્ય પ્રદેશના પોલિટિકલ અખાડામાં ભાજપની મુશ્કેલીઓ વધારવા માટે ગુજરાતના યુવા નેતા હાર્દિક પટેલ સક્રિય થઈ ગયો છે. સરકાર પર આક્રમણ કરતા હાર્દિકે વિવાદિત નિવેદન આપ્યું છે. અત્યારે હાર્દિક પટેલ જબલપુરમાં છે. આ દરમિયાન હાર્દિક પટેલે મીડિયા સાથે વાતચીત કરી અને શિવરાજ સિંહ ચૌહાણ અને તેમના મંત્રીઓ પર હુમલો બોલ્યો હતો. એમણે વાતચીત દરમિયાન મધ્ય પ્રદેશની હાલની સરકારના મંત્રીઓ અને નેતાઓને ગધેડા કહી દીધા. હાર્દિકે કહ્યું કે આપણી જનતાએ ગધેડાઓને ચૂંટણીને સરકારમાં મોકલી દીધા છે આ કારણે આજ સુધી આપણે ગધેડા બનીને બેઠા છીએ.